
17. riadne zasadnutie Akademického senátu Prírodovedeckej fakulty UK v Bratislave 
15.05.2026

Výpis uznesení:

Uznesenie 17-26/01
Akademický senát PriF UK schvaľuje Návrhovú komisiu v zložení: 
Doc. RNDr. Renáta Fľaková, PhD. 
Doc. Mgr. Renáta Švubová, PhD. 
Bc. Viktor Szabo

Uznesenie 17-26/02
Akademický senát PriF UK v zmysle čl. 17 ods. 1 Štatútu UK a čl. 4 vnútorného predpisu Zásady volieb dekana Prírodovedeckej fakulty Univerzity Komenského v Bratislave (ďalej aj „zásady volieb“) vyhlasuje voľbu dekana PriF UK na obdobie 1. 2. 2027  31. 1. 2031 

Voľba dekana PriF UK sa uskutoční na zasadnutí volebného zhromaždenia 
dňa 23. 10. 2026 o 9.00 hod. v miestnosti CH1-1.

Lehota na predkladanie návrhov kandidátov na dekana PriF UK je od 18. 5. 2026 od 8:00 hod. do 20. 7. 2026 do 12.00 hod.

Kandidátov na funkciu dekana pre voľbu dekana PriF UK majú právo navrhovať členovia akademickej obce fakulty. 

Návrh kandidáta na funkciu dekana PriF UK musí mať listinnú podobu a musí obsahovať náležitosti podľa čl. 5 ods. 3 zásad volieb.  Odporúčaný vzor návrhu na kandidáta na dekana PriF UK tvorí prílohu tohto vyhlásenia.

Návrhy kandidátov sa podávajú predsedovi volebnej komisie pre voľbu dekana prostredníctvom podateľne PriF UK v zalepenej obálke s označením „voľba dekana”.

Verejné predstavenie kandidátov na dekana PriF UK sa bude konať na zhromaždení členov akademickej obce fakulty dňa 16. 10. 2026 od 13:00 hod. v miestnosti CH1-1.


Uznesenie 17-26/03
Akademický senát PriF UK si za predsedu Volebnej komisie pre voľbu dekana zvolil RNDr. Máriu Chovancovú, PhD.



Uznesenie 17-26/04
Akademický senát PriF UK si za podpredsedu Volebnej komisie pre voľbu dekana zvolil Mgr. Martina Barku.

Uznesenie 17-26/05
Akademický senát PriF UK si za ďalších členov Volebnej komisie pre voľbu dekana zvolil doc. RNDr. Róberta Bodora, PhD., doc. Mgr. Rastislava Vojtka, PhD., RNDr. Katarínu Danielovú, PhD., Mgr. Luciu Olexovú, PhD., prof. RNDr. Michala Galamboša, PhD.

